Clinebelli & Clinebelli (1970) järgi algab  vastastikune teineteise vajaduste eest hoolitsemine vahetuse printsiibist. Sisemise väärtuse tunne (eneseaustus, eneseaktsepteerimine, positiivne enesehinnang) lubab hoolitseda teise vajaduste eest ka siis, kui vahetult partneripoolse hoolitsuse akti ei järgne. Ometi nõuavad ka sellise omakasupüüdmatu hoolitseja vajadused aegajalt partneripoolset 'polsterdamist'. Vastasel juhul on oht nn. lähedusnälja süvenemiseks, mille tagajärjel kahanevad ka isiklikud jõud partneri edasiseks toetamiseks ja tema vajaduste  rahuldamiseks, mille tagajärjeks on partnerite psühholoogiline kaugenemine.